cyanic-selkie/wikianc huggingface dataset:
ปลอดประสพ สุรัสวดี
การทำงาน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 10 ซึ่งการเลือกตั้งในครั้งนั้นถูกศาลรัฐธรรมนูญตัดสินให้เป็นโมฆะ เนื่องจากไม่สามารถจัดให้มีการเลือกตั้งทั้งราชอาณาจักรในวันเดียวกันได้ ซึ่งขัดรัฐธรรมนูญ
วันที่ 7 พฤษภาคม พ.ศ. 2557 ปลอดประสพ สุรัสวดี ถูกศาลรัฐธรรมนูญตัดสินให้พ้นจากความเป็นรัฐมนตรี เนื่องจากมีส่วนเกี่ยวข้องในการโยกย้ายถวิล เปลี่ยนศรีจากตำแหน่งเลขาธิการ สภาความมั่นคงแห่งชาติ โดยขาดความชอบธรรม
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 7 แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ
กรณีการปฏิบัติหน้าที่มิชอบเมื่อครั้งดำรงตำแหน่งปลัดกระทรวง
เมื่อวันที่ 9 มีนาคม พ.ศ. 2560 ปลอดประสพ สุรัสวดี ถูกศาลอาญาคดีทุจริตและประพฤติมิชอบกลาง มีคำพิพากษา จำคุก 1 ปี แต่รอลงอาญา 2 ปี และปรับ 20,000 บาท ฐานปฏิบัติหน้ามี่มิชอบ กรณีเมื่อปี 2546 ขณะดำรงตำแหน่งปลัดกระทรวงทรัพยากรธรรมชาติและสิ่งแวดล้อม มีคำสั่งปี 2546 สั่งยกเลิกการขึ้นดำรงตำแหน่งของนายวิฑูรย์ ชลายนนาวิน โจทก์ ในตำแหน่ง ผอ.สำนัก ( นักวิชาการป่าไม้ 9 ) โดยมิชอบ โดยศาลยังมีคำสั่งให้นายปลอดประสพ จำเลยต้องชดใช้เงินทดแทนความเสียหายโจทก์ด้วย 1.4 ล้านบาท
ล่าสุดเมื่อวันที่ 5 พฤษภาคม 2563 ต้องคำพิพากษาถึงที่สุด (ฎีกา) ให้ลงโทษจำคุกปี 8 เดือน (ติดคุกทันที/ไม่รอลงอาญา)เนื่องจากศาลเห็นว่าการโยกย้ายตำแหน่งดังกล่าวไม่เป็นธรรมและทำลายระบบคุณธรรม-ธรรมาภิบาล คำพิพากษาศาลฎีกาในคดีดังกล่าวโดยสรุป คือ ศาลฎีกาตรวจสำนวนประชุมปรึกษาหารือกันแล้ว เห็นว่า การกระทำของนายปลอดประสพ จำเลย ขณะดำรงตำแหน่งปลัด ทส. ที่ให้นายดำรงค์ออกคำสั่งใหม่ให้นายวิฑูรย์ (โจทก์) ย้ายไปดำรงตำแหน่งป่าไม้จังหวัดอำนาจเจริญนั้น เป็นตำแหน่งข้าราชการพลเรือนระดับ 8 เป็นการย้ายไปปฏิบัติหน้าที่ต่ำกว่าระดับเดิม และเป็นการโยกย้ายโดยเร่งด่วน ไม่ได้หารือต่อคณะกรรมการ ที่จำเลยอ้างว่ามีปัญหาเรื่องตำแหน่งใหม่ของโจทก์
เมื่อมีการโอนย้ายสังกัดกรมป่าไม้จากกระทรวงเกษตรและสหกรณ์มาสังกัดกระทรวงทรัพยากรฯ ซึ่งจากคำเบิกความของพยานที่ตอบคำถามยังได้ความว่าตำแหน่ง ผอ.สำนักงานวิชาการ 9 นั้น ก็จะมีกระบวนการสรรหาผู้มีคุณสมบัติซึ่งโจทก์ก็มีคุณสมบัติ จึงต่างจากที่จำเลยอ้าง
ดังนั้นการออกคำสั่งยกเลิกการแต่งตั้งโจทก์ และการย้ายนายดำรงค์มาในตำแหน่งทับซ้อนกับโจทก์จึงเป็นการปฏิบัติหน้าที่โดยมิชอบ ทำให้ได้รับความเสียหายและทางเจริญก้าวหน้าในอาชีพของโจทก์ ซึ่งการแต่งตั้งโยกย้ายระบบราชการนอกจากความเหมาะสมแล้วจะต้องคำนึงถึงคุณธรรมและธรรมาภิบาล แต่เมื่อพิจารณาจากพฤติการณ์ของจำเลยแล้ว เป็นการกระทำที่ทำลายระบบคุณธรรมและธรรมาภิบาลในระบบราชการ จึงไม่ควรรอการลงโทษ และที่ศาลอุทธรณ์ฯ กำหนดให้จำเลยชดใช้ค่าเสียหาย 1.4 ล้านบาทนั้นเหมาะสมแล้ว ฎีกาของจำเลยฟังไม่ขึ้น
เครื่องราชอิสริยาภรณ์
ปลอดประสพ สุรัสวดี เคยได้รับและถูกเรียกคืนเครื่องราชอิสริยาภรณ์ ชั้นสูงสุดตระกูลต่างๆ ดังนี้
อัล-คาลิด
อัล-คาลิด (Al-Khalid) และเอ็มบีที 2000 คือ รถถังหลักที่พัฒนาร่วมกันระหว่างจีนและปากีสถาน โดยปากีสถานจะผลิตใช้ในประเทศตัวเอง ส่วนจีนจะไม่มีการประจำการในประเทศตัวเองแต่จะเน้นการผลิตเพื่อส่งออกภายใต้ชื่อเอ็มบีที 2000
เดวิด นครหลวงโปรโมชั่น
เดวิด นครหลวงโปรโมชั่น หรือ พิทักษ์พงษ์ ธรรมา เป็นชาวจังหวัดสุรินทร์ เกิด 4 ธันวาคม พ.ศ. 2521 สถิติการชก 20 ครั้ง ชนะ 18 (น็อค 9) แพ้ 2
ทีแอลซี: เทเบิล แลดเดอร์ แอนด์ แชร์ (2016)
ทีแอลซี: เทเบิล แลดเดอร์ แอนด์ แชร์ (2016) (TLC: Tables, Ladders & Chairs (2016)) เป็นรายการเพย์-เพอร์-วิวมวยปล้ำอาชีพของดับเบิลยูดับเบิลยูอี(WWE) ซึ่งจัดเป็นปีที่8 แล้ว จัดเมื่อวันที่ 4 ธันวาคม 2016 สถานที่จัดคือ American Airlines Center ในเมืองแดลลัส รัฐเท็กซัส โดยเป็นศึกใหญ่ของค่ายสแมคดาวน์
จอมพลเรือ
จอมพลเรือ เป็นยศทหารเรือระดับสูงสุด ในหลายประเทศส่วนใหญ่สงวนไว้สำหรับแต่งตั้งในช่วงสงคราม และในบางประเทศไม่มียศจอมพลเรือ
แดร์บีเดลลาโมเล
แดร์บีเดลลาโมเล (derby della Mole) เป็นชื่อเรียกการแข่งขันฟุตบอลระหว่างสโมสรฟุตบอลยูเวนตุสกับสโมสรฟุตบอลโตรีโน ทั้งสองสโมสรตั้งอยู่ในเมืองตูริน ประเทศอิตาลี
ชากาแทค
ชากาแทค (Shakatak) เป็นวงดนตรีแนวแจ๊ส-ฟังก์ ที่ประสบความสำเร็จมากในแง่เชิงพาณิชย์อีกวงหนึ่งจากประเทศอังกฤษ และนำความเป็นแจ๊สเข้ามาผสมผสานกับดนตรีดิสโก้หรือฟังก์ได้อย่างกลมกลืนอยู่ตลอดเวลา และเพลงของพวกเขามักจะให้อารมณ์สำหรับยามค่ำคืนที่เต็มไปด้วยแสงสีอยู่เสมอ
ฟอร์มวงในปี 1980 ประกอบด้วยบิล ชาร์ป (คีย์บอร์ด, เปียโน, หัวหน้าวง), คีธ วินเทอร์ (กีต้าร์), จอร์จ แอนเดอร์สัน (เบส), โรเจอร์ โอเดลล์ (กลอง) และ ไนเจล ไรต์ (คียบอร์ด) ออกผลงานชุดแรกมีชื่อว่า Drivin Hard ซึ่งก็เป็นการเปิดประตูสู่วงการเพลง ในที่สุดปี 1982 อัลบั้มที่ดังที่สุดของวงคือ Nightbirds ก็วางจำหน่าย ได้จิลล์ ซาวาร์ดและแจ็กกี เรวี มาเป็นนักร้อง เพลง "Nightbirds" กลายเป็นเพลงที่ประสบความสำเร็จมากที่สุด และกลายเป็นเพลงฮิตตลอดกาลของวงจนกระทั่งปัจจุบัน ต่อจากนั้นก็ยังมีผลงานเด่น ๆ อีกมากมาย ไม่ว่าจะเป็น Invitations, Out Of This World, Down On The Streets ฯลฯ และยังมีการเดินสายออกทัวร์อย่างสม่ำเสมอ
แจ็กกี เรวีและไนเจล ไรต์ 2 สมาชิกหลักลาออกจากวงไปในช่วงปลาย ๆ ยุคคริสต์ทศวรรษ 1980 จึงทำให้ซาวาร์ดกลายเป็นนักร้องนำ และไนเจล ไรต์ก็กลายเป็นโปรดิวเซอร์ให้กับวง ในช่วงสั้น ๆ
วอลเลย์บอลหญิงแชลเลนเจอร์คัพ
วอลเลย์บอลหญิงแชลเลนเจอร์คัพ (FIVB Volleyball Women's Challenger Cup) เป็นการแข่งขันวอลเลย์บอลระหว่างประเทศโดยมีทีมชาติหญิงชุดใหญ่ร่วมเข้าแข่งในกลุ่มสมาชิกสหพันธ์วอลเลย์บอลระหว่างประเทศ (Fédération Internationale de Volleyball; FIVB) ซึ่งเป็นองค์กรกีฬาระหว่างประเทศ การแข่งขันครั้งแรกจะเริ่มขึ้นในเดือนมิถุนายน ค.ศ. 2018
การแข่งขันแชลเลนเจอร์คัพ จะจัดขึ้นหลังจากการแข่งขันเนชันส์ลีกรอบสุดท้าย ทีมที่ชนะจากแชลเลนเจอร์คัพจะได้สิทธิเข้าร่วมแข่งขันเนชันส์ลีกในปีถัดไปแทนที่ทีมที่ได้อันดับสุดท้ายของทีมท้าทาย (Challenger)
รูปแบบการแข่งขัน
การแข่งขันแชลเลนเจอร์คัพประกอบไปด้วย 6 ทีม ซึ่งจะแข่งขันกัน 2 กลุ่ม กลุ่มละ 3 ทีม โดยจะต้องทำการแข่งขันแบบพบกันหมด เมื่อจบการแข่งขัน 2 อันดับแรกของแต่ละกลุ่มจะผ่านเข้ารอบรองชนะเลิศ ในรอบรองชนะเลิศทีมที่ชนะจะผ่านเข้าสู่รอบชิงชนะเลิศเพื่อหาแชมป์แชลเลนเจอร์คัพ ทีมที่ชนะจะได้สิทธิเข้าร่วมแข่งขันเนชันส์ลีกในปีถัดไป
เส้นเมริเดียนที่ 137 องศาตะวันตก
เส้นเมริเดียนที่ 137 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 137 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 43 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 137 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇨🇦 ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" | 🇵🇫 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ลูกบาศก์เซนติเมตร
ลูกบาศก์เซนติเมตร (cubic centimetre) เป็นหน่วยวัดปริมาตร เท่ากับหนึ่งในล้านของ ลูกบาศก์เมตร ตัวย่ออย่างเป็นทางการคือ cm3 และนอกจากนี้ก็มักเรียกย่อเป็น "ซีซี" (cc) แต่นี่ไม่ใช่ชื่อเรียกทั่วไปที่ระบบหน่วยวัดระหว่างประเทศ (SI) ยอมรับให้ใช้ได้
คำนิยาม
หน่วยนี้มีที่มาจากหน่วยวัดความยาว "เซนติเมตร" ซึ่งมาจากหน่วยฐานเอสไอ "เมตร" มาเติมคำอุปสรรคเอสไอ "เซนติ" ส่วนคำว่า "ลูกบาศก์" (cubic) นั้นเพื่อบอกว่าเป็นค่ายกกำลัง 3 ซึ่งหน่วยความยาวยกกำลัง 3 จะแสดงถึงปริมาตร ดังนั้นหน่วยลูกบาศก์เซนติเมตรจึงมีค่าเท่ากับ (1/100)3 = ลูกบาศก์เมตร
โดยทั่วไปมักอธิบายให้เข้าใจง่ายว่าเป็นปริมาตรของลูกบาศก์ที่มีด้านยาว 1 เซนติเมตร
ความสัมพันธ์กับมิลลิลิตร
ตั้งแต่ปี 1964 เป็นต้นมา ในที่ประชุมใหญ่ว่าด้วยการชั่งตวงวัดครั้งที่ 12 ได้มีการกำหนดให้ปริมาตร 1 มิลลิลิตรมีค่าเท่ากับ 1 ลูกบาศก์เซนติเมตร ทุกวันนี้จึงถือว่ามิลลิลิตรกับลูกบาศก์เซนติเมตรเป็นสิ่งเดียวกัน
อย่างไรก็ตาม ตั้งแต่ 1901 ถึง 1964 คำนิยามของ "1 ลิตร" คือปริมาตรของน้ำบริสุทธิ์หนัก 1 กิโลกรัมที่มีความหนาแน่นสูงสุดที่ 1 atm โดยจากผลการวัด ความหนาแน่นสูงสุดที่อุณหภูมิ 3.98 °C ที่ 1 atm คือ และเมื่อคำนวณแล้วจะได้ว่า 1 มิลลิลิตร =  ลูกบาศก์เซนติเมตร
แม้ว่าสมัชชาชั่งตวงวัดระหว่างประเทศ แนะนำในปี 1964 ว่าไม่ให้ใช้ชื่อลิตรเพื่อแสดงผลลัพธ์ของการวัดปริมาตรด้วยความเที่ยงตรงสูง แต่ปัจจุบันในสาขาวิทยาศาสตร์ ก็ยังมีการใช้หน่วยมิลลิลิตรกันอยู่ทั่วไป
ในสหรัฐอเมริกา ลูกบาศก์เซนติเมตรยังคงใช้ในสองสาขาเป็นหลัก คือ แพทยศาสตร์ และ รถยนต์ ส่วนในอังกฤษมีการใช้มิลลิลิตรมากกว่าลูกบาศก์เซนติเมตรในทางการแพทย์ แต่ไม่ใช่ในด้านยานยนต์ ลูกบาศก์เซนติเมตรยังคงใช้ในประเทศอื่น ๆ ที่ใช้ภาษาอังกฤษ
สุกัน มะหาลาด
สุกัน มะหาลาด (ສຸກັນ ມະຫາລາດ; เกิดเมื่อวันที่ 7 มิถุนายน ค.ศ. 1954 – เสียชีวิตเมื่อวันที่ 17 พฤษภาคม ค.ศ. 2014) เป็นนักการเมืองและสมาชิกพรรคประชาชนปฏิวัติลาว นอกจากนี้โสกาน มะหะลาดยังเป็นนายกเทศมนตรีแห่งเวียงจันทน์ ซึ่งเป็นเมืองหลวงของประเทศ จนกระทั่งเสียชีวิต ก่อนหน้านี้ สุกัน มะหาลาด ดำรงตำแหน่ง รัฐมนตรีว่าการกระทรวงการคลัง ตั้งแต่ปี ค.ศ. 2001 จนถึงปี ค.ศ. 2006 และดำรงตำแหน่งผู้ว่าการธนาคารแห่งชาติลาว ตั้งแต่ปี ค.ศ. 1999 จนถึงปี ค.ศ. 2001
สุกัน มะหาลาด เสียชีวิตจากเหตุการณ์การชนเครื่องบินกองทัพอากาศ แอน-74 เมื่อวันที่ 17 พฤษภาคม ค.ศ. 2014
จักรพรรดินีมาทิลดา
มาทิลดาแห่งอังกฤษ จักรพรรดินีแห่งจักรวรรดิโรมันอันศักดิ์สิทธิ์ (Matilda) หรือ ม็อด (Maud) เป็นพระธิดาของพระเจ้าเฮนรีที่ 1 แห่งอังกฤษ ทรงเป็นที่รู้จักจากการทำสงครามกลางเมืองแย่งชิงบัลลังก์อังกฤษกับพระเจ้าสตีเฟน ลูกพี่ลูกน้องของตน พระองค์เป็นพระมเหสีของจักรพรรดิไฮน์ริชที่ 5 แห่งจักรวรรดิโรมันอันศักดิ์สิทธิ์และเป็นมารดาของพระเจ้าเฮนรีที่ 2 แห่งอังกฤษ
วัยเยาว์
มาทิลดาประสูติเมื่อวันที่ 7 กุมภาพันธ์ ค.ศ. 1102 ที่พระราชวังหลวงซัตตันคอร์เทเนย์ในออกซฟอร์ดเชอร์ โดยทรงเป็นพระธิดาของพระเจ้าเฮนรีที่ 1 กษัตริย์แห่งอังกฤษและดยุคแห่งนอร์ม็องดีกับพระราชินีมาทิลดาแห่งสกอตแลนด์ ในสายของพระบิดามาทิลดาสืบเชื้อสายมาจากพระเจ้าวิลเลียมที่ 1 หรือวิลเลียมผู้พิชิต ชาวนอร์มันผู้พิชิตอังกฤษ ส่วนในสายของพระมารดาทรงเป็นลูกหลานของกษัตริย์แองโกลแซ็กซันของอังกฤษหลายคน ทั้งพระเจ้าเอ็ดมันด์ที่ 2 ผู้ทนทาน, พระเจ้าเอเธล์เรดที่ 2 ผู้ไม่พร้อม, พระเจ้าเอ็ดการ์ผู้รักสงบ, พระเจ้าเอ็ดมันด์ที่ 1 ผู้รูปงาม, พระเจ้าเอ็ดเวิร์ดที่ 1 ผู้อาวุโส และพระเจ้าอัลเฟรดมหาราช ทรงมีพี่น้องหนึ่งคนเป็นพระอนุชาชื่อว่าวิลเลียมหรือวิลเลียมอาเธลิง
ชื่อของมาทิลดาถูกเรียกต่างกันออกไป โดย "มาทิลดา" ในภาษาละตินก็คือ "ม็อด" ในภาษาแซ็กซัน ในเอกสารทางการต่างๆ มักเรียกพระองค์ว่ามาทิลดา โดยเฉพาะในเอกสารของชาวนอร์มัน ทว่านักเขียนบางคนกลับเรียกพระองค์ว่าจะจักรพรรดินีม็อดแทนที่จะเป็นจักรพรรดินีมาทิลดาเพื่อแยกให้รู้ว่าเป็นคนละคนกับมาทิลดาอื่น ได้แก่
การสมรสกับจักรพรรดิไฮน์ริชที่ 5
มาทิลดาในวัย 8 พรรษาได้ถูกหมั้นหมายกับไฮน์ริช (ขณะนั้นยังไม่ขึ้นเป็นกษัตริย์) ในเดือนเมษายน ค.ศ. 1110 ต่อมาทั้งคู่ได้สมรสกัน มาทิลดาได้รับการสวมมงกุฎเป็นสมเด็จพระราชินีของชาวโรมันในวันที่ 25 กรกฎาคมที่ไมนทซ์ พระเจ้าไฮน์ริชที่ 5 ได้รับการสวมมงกุฎเป็นจักรพรรดิแห่งจักรวรรดิโรมันอันศักดิ์สิทธิ์ในปี ค.ศ. 1117 ที่วอร์มส์
จักรพรรดิไฮน์ริชที่ 5 สิ้นพระชนม์ด้วยโรคมะเร็งในวันที่ 23 พฤษภาคม ค.ศ. 1125 มาทิลดาในวัย 23 พรรษาจึงได้เดินทางกลับมาอังกฤษ วิลเลียม พระอนุชาของพระองค์ซึ่งทายาทในบัลลังก์อังกฤษและเป็นพระโอรสตามกฎหมายเพียงคนเดียวของพระเจ้าเฮนรีที่ 1 จมน้ำสิ้นพระชนม์ในการอับปางของเรือขาวในปี ค.ศ. 1120 ทำให้พระเจ้าเฮนรีที่ 1 เหลือพระราชบุตรตามกฎหมายเพียงคนเดียวคือมาทิลดา ในเวลาเดียวกันพระมเหสีคนแรกของพระเจ้าเฮนรีได้สิ้นพระชนม์ในปี ค.ศ. 1118 พระองค์จึงรับอาเดลีซาแห่งเลอเฟินผู้งดงามมาพระมเหสีคนที่สองด้วยหวังว่าจะได้ทายาทชายตามกฎหมายเพิ่ม แต่พระนางกลับไม่มีพระโอรสธิดาให้พระองค์ กษัตริย์จึงได้ประกาศชื่อมาทิลดาเป็นทายาทและให้ขุนนางในอาณาจักรสาบานว่าจะสนับสนุนการอ้างสิทธิ์ของพระนางในเดือนมาราคม ค.ศ. 1127 ที่เวสต์มินสเตอร์
การสมรสกับจูฟเฟรย์แห่งอ็องฌู
ชีวิตสมรสของทั้งคู่เต็มไปด้วยการทะเลาะเบาะแว้งเนื่องจากต่างฝ่ายต่างไม่ชอบกันและกัน หลังอยู่กินกันได้ไม่นานมาทิลดาได้ทิ้งสามีกลับไปนอร์ม็องดี ทว่าพระเจ้าเฮนรีที่ 1 ต้องการให้พระนางกลับไปอยู่กับเขา หลังการประชุมสภากษัตริย์มาทิลดาถูกส่งตัวกลับไปอ็องฌูเพื่อทำหน้าที่ผลิตทายาทให้อังกฤษ ทั้งคู่มีบุตรด้วยกันสามคน คือ
การสวรรคตของพระเจ้าเฮนรีที่ 1
หลังเจฟฟรีย์เกิด ความสัมพันธ์ของมาทิลดากับพระบิดาก็ย่ำแย่ลงอย่างต่อเนื่อง ในปี ค.ศ. 1135 พระเจ้าเฮนรีได้เดินทางข้ามช่องแคบมายังนอร์ม็องดีเพื่อดูหน้าพระนัดดาทั้งสอง ในตอนนั้นเองที่พระองค์ได้มีปากเสียงอย่างรุนแรงกับมาทิลดาและสามี ด้วยอยู่ในวัยชราการมีปากเสียงกับพระธิดาจึงส่งผลกระทบต่อพระองค์เป็นอย่างมาก พระองค์ได้สวรรคตที่แซ็งต์เดอนีส์เลอเฟร์มงต์ในนอร์ม็องดีเมื่อวันที่ 1 ธันวาคม ค.ศ. 1135 จากอาการอาหารเป็นพิษเนื่องจากการทานปลาแลมเปรย์ของโปรดที่แพทย์เคยสั่งห้ามในปริมาณมากเกินไป
หลังการสิ้นพระชนม์ไม่นานสตีเฟนแห่งบลัวส์ (หรือเอเตียงในภาษาฝรั่งเศส) ลูกพี่ลูกน้องของมาทิลดาซึ่งเป็นบุตรชายของอาเดลา พระขนิษฐาของพระเจ้าเฮนรีที่ 1 ซึ่งขณะนั้นอยู่ที่บูลอญได้รีบล่องเรือมาอังกฤษเพื่ออ้างสิทธิ์ในบัลลังก์ของพระเจ้าเฮนรีโดยมีเฮนรีแห่งบลัวส์ น้องชายซึ่งเป็นบิชอปแห่งวินเชสเตอร์ให้การช่วยเหลือโดนชี้นำว่าพระเจ้าเฮนรีซึ่งบาดหมางใจกับพระธิดาได้เปลี่ยนใจเรื่องผู้สืบทอดตำแหน่งบนเตียงสิ้นพระชนม์ สตีเฟนเป็นพระภาคิไนยคนโปรดที่ได้รับทั้งที่ดินและความมั่งคั่งจากกษัตริย์ผู้ล่วงลับ แม้จะเคยถวายคำสัตย์ต่อมาทิลดาแต่ผู้ติดตามของสตีเฟนก็ผิดคำสาบานหันมาสนับสนุนสตีเฟนที่เป็นชาวบริติชเพศชายแทนที่จะเป็นผู้หญิงที่สมรสกับสามีต่างชาติอย่างมาทิลดา สตีเฟนได้รับการสวมมงกุฎเป็นกษัตริย์แห่งอังกฤษที่วิหารเวสต์มินสเตอร์เมื่อวันที่ 26 ธันวาคม ค.ศ. 1135 มาทิลดากับผู้สนับสนุนซึ่งหนึ่งในนั้นคือโรเบิร์ตแห่งกลอสเตอร์ พระอนุชาต่างมารดาของพระนาง กับพระเจ้าดาวิดที่ 1 แห่งสกอตแลนด์พระมาตุลาของพระนางได้ลุกขึ้นต่อกรกับสตีเฟน ก่อเกิดเป็นสงครามกลางเมือง 19 ปีที่รู้จักกันในชื่อ "สงครามอนาธิปไตย"
สงครามอนาธิปไตย
ในช่วงปี ค.ศ. 1138 ถึง ค.ศ. 1141 เป็นเวลาหลายปีที่การกระทบกระทั่งกันระหว่างมาทิลดากับพระเจ้าสตีเฟนได้นำไปสู่การได้มาและการสูญเสียปราสาทและที่ดินมากมาย ในแต่ละครั้งเมื่อฝ่ายใดฝ่ายหนึ่งเหมือนเพลี่ยงพล้ำ กลุ่มขุนนางก็จะพากันเปลี่ยนฝั่ง จนกระทั่งในปี ค.ศ. 1141 ในสมรภูมิลิงคอล์นระหว่างพระเจ้าสตีเฟนกับโรเบิร์ต เอิร์ลแห่งกลอสเตอร์ หลังการต่อสู้อย่างกล้าหาญพระเจ้าสตีเฟนเป็นฝ่ายปราชัย ทรงถูกจับกุมตัวและถูกมาทิลดาจองจำในปราสาทบริสตอล จากนั้นพระนางได้เตรียมการที่จะราชาภิเษกตนเองในลอนดอน
เมื่อไม่สามารถปราบกองทัพของสตีเฟนได้ มาทิลดาจึงล่าถอยไปออกซฟอร์ดและได้ปล่อยตัวพระเจ้าสตีเฟนจากการคุมขัง พระเจ้าสตีเฟนได้รับการสวมมงกุฎเป็นษัตริย์แห่งอังกฤษอีกครั้งในปี ค.ศ. 1141 หลังจากนั้นไม่นานพระองค์ได้ปิดล้อมมาทิลดา พระนางได้หนีข้ามแม่น้ำเธมส์ไปยังปราสาทเดไวซิสด้วยการปลอมตัวเป็นศพ ทรงห่อร่างกายด้วยผ้าคลุมศพสีขาวและมัดตัวติดกับแคร่หามศพ พระนางถูกหามไปจนถึงกลอสเตอร์อย่างปลอดภัย
บั้นปลายชีวิต
สุดท้ายมาทิลดาก็ยอมรับความพ่ายแพ้และเดินทางกลับไปหาสามีและลูกที่ฝรั่งเศส หลังจูฟเฟรย์ถึงแก่กรรม พระนางได้ปกครองอ็องฌู ขณะเดียวกันก็ได้ผลักดันให้เฮนรี (อ็องรี) พระโอรสได้รับแต่งตั้งเป็นทายาทในบัลลังก์อังกฤษ หลังพระมเหสีกับพระโอรสของพระเจ้าสตีเฟนสิ้นพระชนม์ เฮนรีสามารถเจรจาจนได้เป็นผู้สืบทอดบัลลังก์ตอจากพระเจ้าสตีเฟน ในปี ค.ศ. 1154 พระองค์ได้รับการสวมมงกุฎเป็นกษัตริย์แห่งอังกฤษ อาลีเยนอร์ พระมเหสีของพระองค์ได้ขึ้นเป็นพระราชินี
การสวรรคต
มาทิลดาเสด็จสวรรคตเมื่อวันที่ 11 กันยายน ค.ศ. 1167 ร่างของพระนางถูกฝังที่วิหารฟงเตฟรูลต์ หลุมฝังพระบรมศพของพระนางได้จารึกไว้ว่าทรงเป็นพระธิดา, พระมเหสี และพระมารดาของเฮนรี (พระเจ้าเฮนรีที่ 1, จักรพรรดิไฮน์ริชที่ 5 หรือเฮนรีที่ 5 ในภาษาอังกฤษ และพระเจ้าเฮนรีที่ 2 ตามลำดับ)
ดูเพิ่ม
1102 1167
การ์ดไฟท์!! แวนการ์ด
'''การ์ดไฟท์!!! แวนการ์ด''' (カードファイト!! ヴァンガード - Kādofaito!! Vangādo ทับศัพท์จาก CARDFIGHT!! Vanguard) เป็นเทรดดิ้งการ์ดเกมที่ผลิตโดยบุชิโรด
วิธีการเล่น
ผู้เล่นแข่งได้ 2 คนโดยเล่นเพียง 1 ต่อ 1 สร้างเด็คของคุณให้มีจำนวน 50 (รวมการ์ดผู้เริ่มต้น)
ใบแล้วนำไปต่อสู้!
ก่อนการต่อสู้ ให้เลือกการ์ดเกรด 0 จากกองการ์ดมา 1 ใบแล้ววางคว่ำลงบนแวนการ์ดเซอร์เคิลของเรา การ์ดใบนี้จะถูกเรียกว่า  เฟิร์สแวนการ์ด (FV) หลังจากนั้นสับกองการ์ดของกันและกัน จั่วการ์ดขึ้นมา 5 ใบ หงายการ์ดที่คว่ำอยู่บนแวนการ์ดเซอร์เคิลพร้อมกับพูดว่า "สแตนด์ อัป แวนการ์ด" และการต่อสู้ก็จะเริ่มต้นขึ้น ยูนิทที่อยู่บนแวนการ์ดเซอร์เคิลจะถูกเรียกว่า แวนการ์ด (ผู้นำ) ดังนั้นแวนการ์ดจึงเป็นตัวละครหลักของเกมและถือว่าเป็นตัวแทนของผู้เล่น (ภาพที่ผู้เล่นจะจินตนาการว่าเป็นแวนการ์ด)
ในการต่อสู้เราจะต้องโจมตีแวนการ์ดของกันและกัน และจะต้องไรด์แวนการ์ดเป็นระดับที่สูงขึ้นเพื่อเสริมสร้างความแข็งแกร่งของฝ่ายเรา ซึ่งรวมถึงการคอลการ์ดเพื่อมาเป็นเรียร์การ์ด และการใช้ความสามารถต่าง ๆ ของการ์ด หากเราทำการโจมตีสำเร็จ การ์ดของคู่แข่งจะถูกนำไปวางบนดาเมจโซนของคู่แข่ง และการแพ้ชนะจะมาจากการที่ฝ่ายที่มีการ์ดบนดาเมจโซนครบ 6 ใบ ฝ่ายนั้นจะถือว่าเป็นฝ่ายแพ้ หรือถ้าหากว่าการ์ดในกองการ์ดของฝ่ายใดฝ่ายหนึ่งหมดไปหรือมีจำนวน 0 ใบฝ่ายนั้นจะแพ้ทันที
กองการ์ด (Deck)
คือ จำนวนการ์ดทั้งหมดที่เราได้จัดเตรียมเอาไว้ สามารถปรับแต่งได้โดยอิสระ แต่ต้องทำตามกฎดังนี้
1.เด็คต้องมีการ์ด 50 ใบพอดี ห้ามขาด ห้ามเกิน
2.ต้องมีทริกเกอร์ 16 ใบพอดี ห้ามขาด ห้ามเกิน
3.ฮีลทริกเกอร์ และ พิทักษ์ ไม่สามารถใส่เกิน 4 ใบได้
4.ใส่การ์ดที่ชื่อเหมือนกันได้ไม่เกิน 4 ใบ
จำนวนการ์ดที่ควรใส่โดยเฉลี่ย เกรด 3 จำนวน 8 ใบ เกรด 2 จำนวน 11 ใบ เกรด 1 จำนวน 14 ใบ เกรด 0 จำนวน 17 ใบ (รวมทริกเกอร์และตัวเริ่ม)
ทริกเกอร์
คือความสามารถพิเศษที่อยู่ในทริกเกอร์ยูนิท โดยจะแสดงผลเมื่อทำการไดรฟ์เช็คหรือดาเมจเช็คลงบนทริกเกอร์โซน มี 5 ประเภทดังนี้
ปล.ทริกเกอร์ในฟอร์แมท V ทุกใบจะเพิ่มพาวเวอร์ให้ยูนิทที่เลือก +10000 แทนการ +5000
คีย์เวิร์ด
คีย์เวิร์ดจะมีชื่อที่แตกต่างกันไป
1.Generation Break (GB) เป็นความสามารถที่จะทำงานเมื่อมีการ์ดหงายหน้าบน G โซน หรือช่องแวนการ์ด ตามจำนวนเลขที่กำหนด
3.Utimate Break (LB5) เป็นความสามารถที่จะทำงานเมื่อมีการ์ดในดาเมจโซน 5 ใบ หรือมากกว่า
4.เบรฟ เป็นความสามารถที่จะทำงานเมื่อมีการ์ดบนมือ 3 ใบ หรือน้อยกว่า
5.ริชวล เป็นความสามารถที่จะทำงานเมื่อมีการ์ดเกรด 1 ในดรอปโซน ตามจำนวนที่กำหนด
6.ยูไนท์ เป็นความสามารถที่จะทำงานเมื่อคุณคอลการ์ดลงช่อง เรียร์การ์ดหรือ การ์เดี้ยน 2 ใบหรือมากกว่า
7.เรสคิว เป็นความสามารถที่จะทำงานเมื่อครบเงื่อนไขของสกิล โดยฮีลดาเมจและสร้างดาเมจให้ตัวเองตามจำนวนที่กำหนด
8.พยากรณ์ เป็นความสามารถที่จะทำงานเมื่อมีการ์ดบนมือ 5 ใบหรือมากกว่า
9.เบลซ เป็นความสามารถที่จะทำงานเมื่อเริ่มทุกช่วงของการโจมตีและคุณมีเรียร์การ์ดมากกว่าคู่แข่ง
10.อัสนีคลั่ง เป็นความสามารถที่จะทำงานเมื่อมีการ์ดในไบนด์โซนคู่แข่งเท่ากับหรือมากกว่าจำนวนที่กำหนด
11.ตรึงเงา เป็นความสามารถที่จะทำงานเมื่อเราโจมตีไม่ฮิท
12.ภาพติดตา เป็นความสามารถที่จะทำงานเมื่อคู่แข่งนำการ์ดที่ถูกไบนด์ขึ้นมือตัวเอง และถ้าจำนวนการ์ดในมือมี 6 ใบหรือน้อยกว่า สามารถนำการ์ดที่มีความสามารถนี้กลับขึ้นมือได้
13.บงการ เป็นความสามารถที่จะทำงานเมื่อครบเงื่อนไข โดยจะสามารถความคุมยูนิทที่กำหนดของศัตรูได้
14.เวฟ เป็นความสามารถที่จะทำงานเมื่อคูณโจมตีในรอบที่กำหนด
15.ฮอลโลว์ เป็นความสามารถที่จะทำงานเมื่อจบเทิร์น โดยจะรีไทร์ยูนิทที่คุณสั่งให้ติดสกิลนี้ออกไป
16.ฮาร์โมนี่ เป็นความสามารถที่จะทำงานเมื่อคุณคอลการ์ดที่มีสกิลฮาร์โมนี่ลงแถวแนวตั้งเดียวกันกับยูนิทที่มีความสามารถฮาร์โมนี่และจะติดฮาร์โมนี่จนจบเทิร์นทั้ง 2 ใบ
17.กลยุทธ์ทมิฬ เป็นความสามารถที่จะทำงานเมื่อในแถวแนวตั้งเดียวกับคุณไม่มียูนิทคู่แข่งสแตนด์อยู่
18.ซัคเซส เป็นความสามารถที่จะทำงานเมื่อมียูนิทในช่อง "เรียการ์ด" มีพาวเวอร์ถึงที่กำหนด
19.ดาร์กเนส เป็นความสามารถที่จะทำงานเมื่อมีการ์ดเข้าโซลคุณในเทิร์นนั้น
20.ไทม์ลีฟ เป็นความสามารถที่จะทำงานเมื่อครบเงื่อนไข โดยทำการไบนด์เรียการ์ด 1 ใบ แล้วเลือกการ์ดที่มีเกรด +1 ของการ์ดนั้นลงช่องเรียร์การ์ด (ไม่สามารถไบนด์เกรด 3 คอลเกรด 3 ได้)
21.ชาร์จ เป็นความสามารถที่จะทำงานเมื่อคูณจบการโจมตี ให้คุณนำการ์ดนั้นไปวางใต้กองการ์ด
22.มาเกีย เป็นความสามารถที่จะทำงานเมื่อจบเทิร์น ให้คุณนำยูนิทที่คุณเรียกมาด้วยความสามารถมาเกียกลับเข้าโซล
23.รัช เป็นความสามารถที่จะทำงานเมื่อยูนิทของคุณสแตนด์ขึ้นมา
24.ล็อก เป็นความสามารถที่จะทำงานเมื่อครบเงื่อนไข โดยเลือกล็อกเรียการ์ด 1 ใบการ์ดนั้นจะไม่สามารถทำอะไรได้จนจบเทิร์นเจ้าของ
25.เบิร์ส เป็นความสามารถที่จะทำงานเมื่อครบเงื่อนไขโดยจะเพิ่มพาวเวอร์ให้ยูนิทในช่อง "แวนการ์ด" ตามที่กำหนด
สื่อต่าง ๆ
การ์ดไฟท์!! แวนการ์ด ได้ถูกทำในรูปแบบสื่อต่าง ๆ เพื่อขยายการตลาดสินค้าให้กับผู้ชม โดยถูกทำสื่อรูปแบบต่าง ๆ ทั้งอนิเมะ, มังงะ, เกม, ละครโทรทัศน์, ภาพยนตร์ และอื่น ๆ
อนิเมะ
การ์ดไฟท์!! แวนการ์ด ได้ถูกทำเป็นอนิเมะทางโทรทัศน์เมื่อวันที่ 8 มกราคม ค.ศ. 2011 ออกอากาศทางสถานีโทรทัศน์ทีวีโตเกียว และได้ทำซีรีส์ใหม่ในชื่อ '''การ์ดไฟท์!! แวนการ์ด G''' เมื่อวันที่ 26 ตุลาคม ค.ศ. 2014
ละครโทรทัศน์
การ์ดไฟท์!! แวนการ์ด ได้ถูกนำทำรูปแบบละครโทรทัศน์ตอนเดียวจบในชื่อ STAND UP! แวนการ์ด ออกอากาศเมื่อวันที่ 3 พฤษภาคม ค.ศ. 2013
การ์ดเกม การ์ดไฟท์!! แวนการ์ด ประเทศไทย
ปัจจุบันการ์ดเกมการ์ดไฟท์!! แวนการ์ดในประเทศไทย ได้มีลิขสิทธิ์แปลเป็นภาษาไทยอย่างเป็นทางการในปี พ.ศ. 2556 จัดจำหน่ายโดยบริษัท คิดซ์ แอนด์ คิทซ์ จำกัด
แรมโฟริงคัส
แรมโฟริงคัส (Rhamphorhynchus) เป็นเทอโรซอร์ขนาดเล็กที่อาศัยอยู่ในยุคจูแรสซิก มีฟันแหลมคมไว้ใช้สำหรับจับปลา และมีหางยาว ซึ่งปลายหางมีหางเสือรูปสีเหลี่ยมขนมเปียกปูน ซึ่งใช้ในการรักษาสมดุล อาศัยอยู่ในยุคจูแรสซิกตอนต้น-ยุคจูแรสซิกตอนปลาย ค้นพบฟอสซิลที่เยอรมนี ในปีค.ศ. 1831 และยังค้นพบฟอสซิลที่ทวีปแอฟริกาอีกด้วย
อัปเปอร์เจอร์เมเนีย
ราวปี ค.ศ. 300 เมื่อโรมเริ่มสูญเสียอำนาจในบริเวณตอนใต้สุดของจังหวัด ส่วนที่อยู่ทางตอนใต้ (ปัจจุบันอยู่ในสวิตเซอร์แลนด์) ก็ถูกผนวกเข้ากับจังหวัดมักซีมาเซกวาโนรุม ก่อนจะกลายเป็นส่วนหนึ่งของเบอร์กันดีในตอนต้นคริสต์ศตวรรษที่ 5
กะเพรา
กะเพรา เป็นไม้ล้มลุก แตกกิ่งก้านสาขา สูง 60-120 เซนติเมตร นิยมนำใบมาประกอบอาหารคือ ผัดกะเพรา กะเพรามี 3 พันธุ์ คือ กะเพราแดง กะเพราขาว และ กะเพราลูกผสมระหว่างกะเพราแดงและกะเพราขาว
ชื่อสามัญ
กะเพรามีชื่อสามัญอื่นอีกคือ
ลักษณะ
เป็นไม้พุ่มเตี้ยความสูงประมาณ 1-3 ฟุต ต้นค่อนข้างแข็ง แตกกิ่งก้านสาขามาก ก้านเป็นขน ก้านใบยาว รูปใบเรียว โคนใบรูดในลักษณะเรียวปลายมนรอบขอบใบเป็นหยัก พื้นใบด้านหน้าสีเขียว หรือแดงแก่กว่าด้านหลัง ซึ่งมีกระดูกใบนูนเห็นได้ชัด ดอกออกเป็นช่อตั้งขึ้นคล้ายฉัตร ออกบริเวณปลายยอดและปลายกิ่ง ดอกย่อยมีขนาดเล็ก รูปคล้ายระฆัง กลีบดอกมีทั้งชนิดสีขาวลายม่วงแดงและสีขาว เมล็ดอยู่ภายในกลีบ กลีบเลี้ยงสีม่วง ผลแห้งแล้วแตกออก เมื่อเมล็ดแก่สีดำ เมื่อนำไปแช่น้ำเปลือกหุ้มเมล็ดพองออกเป็นเมือก
การนำไปใช้
สำหรับการนำเอากะเพราไปปรุงอาหารนั้น ส่วนมากมักจะนิยมนำไปปรุงในอาหารไทยหลากหลายเมนูซึ่งจะต้องเลือกเฉพาะส่วนใบเท่านั้น สำหรับความแตกต่างระหว่างกะเพราขาวและกะเพราแดงนั้นจะเป็นเรื่องของกลิ่นที่มีความแตกต่างกันอย่างเห็นได้ชัดว่ากะเพราแดงจะมีกลิ่นฉุนแรงกว่า เวลาประกอบอาหารแล้วจะหอมแรงกว่า ขึ้นอยู่ที่ความชอบของผู้ทำว่าชอบใช้ใบกะเพราแบบไหน
เส้นขนานที่ 32 องศาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 32° ใต้ลากผ่านพื้นที่ดังนี้:
กลุ่มอาการไคลน์เฟลเตอร์
กลุ่มอาการไคลน์เฟลเตอร์ ('Klinefelter's syndrome', '47, XXY', 'XXY syndrome') เป็นภาวะหนึ่งที่เพศชายมีโครโมโซมเอกซ์ (X) เกินมาอันหนึ่ง ปกติแล้วมนุษย์เพศหญิงจะมีโครโมโซมเพศเป็น XX และเพศชายมีโครโมโซมเพศเป็น XY ผู้ป่วยกลุ่มอาการนี้จะมีโครโมโซม X ตั้งแต่ 2 อันขึ้นไป และมีโครโมโซม Y อย่างน้อย 1 อัน จากการที่มีโครโมโซมเกินมานี้เองทำให้บางครั้งเรียกผู้ป่วยกลุ่มนี้ว่า "เพศชาย XXY" หรือ "เพศชาย 47, XXY"
กลุ่มอาการไคลน์เฟลเตอร์เป็นความผิดปกติทางโครโมโซมเพศที่พบได้บ่อยที่สุดในมนุษย์ และเป็นภาวะมีโครโมโซมเกินที่พบบ่อยที่สุดเป็นอันดับสอง พบประมาณ 1 ใน 1,000 ของมนุษย์เพศชาย มนุษย์เพศชาย 1 ใน 500 คน จะมีโครโมโซม X เกินมาอันหนึ่ง แต่ไม่ทำให้เกิดกลุ่มอาการดังที่ว่านี้ สิ่งมีชีวิตอื่นที่มีกลุ่มอาการ XXY คล้ายกันนี้ยังมี เช่น หนู (mice) เป็นต้น
อาการหลักคือผู้ป่วยจะมีอัณฑะเล็กกว่าปกติ มีภาวะเจริญพันธุ์บกพร่อง (มีลูกยาก) นอกจากนี้ยังมีความผิดปกติทางร่างกายและพฤติกรรมที่พบบ่อยอีกหลายอย่าง ซึ่งแตกต่างกันไปตามความรุนแรงของโรค ผู้ป่วยหลายคนมีอาการน้อยมากจนยากจะสังเกตพบ
ถึงแม้จะยังไม่มีวิธีรักษาให้หายขาด แต่ก็ยังมีวิธีรักษาต่าง ๆ ที่ช่วยเหลือให้ผู้ป่วยมีคุณภาพชีวิตที่ดีขึ้นได้ วิธีการเหล่านี้เช่น การทำกายภาพบำบัด การฝึกพูด การให้คำปรึกษา และการปรับวิธีการสอนเฉพาะราย เป็นต้น ในผู้ป่วยที่มีระดับฮอร์โมนเพศชายต่ำแพทย์อาจพิจารณาให้ฮอร์โมนทดแทน เต้านมที่มีขนาดใหญ่อาจผ่าตัดแก้ไขได้ ผู้ป่วยประมาณครึ่งหนึ่งมีโอกาสมีบุตรได้ด้วยการใช้เทคโนโลยีช่วยการเจริญพันธุ์วิธีต่าง ๆ แม้จะมีราคาสูงและมีความเสี่ยงของการเกิดภาวะแทรกซ้อนอยู่บ้าง โดยทั่วไปแล้วผู้ป่วยกลุ่มอาการไคลน์เฟลเตอร์จะมีอายุขัยเทียบเท่าคนปกติ
กลุ่มอาการนี้ตั้งชื่อตามนายแพทย์แฮร์รี ไคลน์เฟลเตอร์ (Harry Klinefelter) ซึ่งได้ทำการศึกษาวิจัยร่วมกับ Fuller Albright ใน ค.ศ. 1942 ที่โรงพยาบาลกลางแมสซาชูเซตส์ ในบอสตัน แมสซาชูเซตส์ และได้บันทึกคำอธิบายโรคนี้ไว้ในปีนั้นเอง
สาเหตุ
สาเหตุที่พบบ่อยที่สุดของการมีโครโมโซม X เกินมา มาจากการไม่แยกส่วน (nondisjunction) ของโครโมโซมในขั้นตอนการแบ่งเซลล์ไมโอซิส 1 หรือการสร้างเซลล์สืบพันธุ์ ในกรณีนี้ โครโมโซมคู่ X และ Y ไม่แยกกันตามขั้นตอนปกติ ทำให้เกิดมีเซลล์อสุจิที่มีโครโมโซม X และ Y อยู่ด้วยกันในเซลล์เดียว (ปกติควรมีเพียง X หรือ Y อย่างใดอย่างหนึ่งเพียงอันเดียว) เมื่อเซลล์อสุจินี้ผสมกับเซลล์ไข่ปกติที่มีโครโมโซม X 1 อัน จึงทำให้เกิดตัวอ่อนที่มีโครโมโซมเป็น XXY ขึ้นมา ถือเป็นรูปแบบที่ไม่ปกติของโครโมโซม XY ที่พบบ่อยที่สุด เกิดขึ้นในทารกเพศชายเกิดมีชีพ 1 ใน 100 คน
วัดสังฆาราม
วัดสังฆาราม ตั้งอยู่ที่บ้านด่าน หมู่ที่ 2 ตำบลบ้านด่าน อำเภอบ้านด่านลานหอย จังหวัดสุโขทัย สังหัดคณะสงฆ์มหานิกาย มีที่ดินตั้งวัดเนื้อที่ 16 ไร่ 2งาน 91 ตารางวา สร้างขึ้นเป็นวัดนับตั้งแต่ประมาณ พ.ศ.1923 นับเป็นวัดชนิดได้รับพระราชทานวิสุงคามสีมา แล้วนับตั้งแต่ประมาณ พ.ศ.1928 ชาวบ้านนิยมเรียกว่า วัดบ้านด่าน ตามชื่อของหมู่บ้าน
วัดสังฆาราม หรือ วัดบ้านด่าน ตามคนเก่าแก่ที่เล่าสืบกันมา และหลักจากหนังสือประวัติวัดทั่้วราชอาณาจักรไทย วัดสังฆารามเป็นวัดที่ตั้งขึ้นในสมัยกรุงสุโขทัยเป็นราชธานีประมาณ 700 ปี ตามที่อ้างอิงตามประว้ติศาสตร์เมืองสุโขทัย ระยะห่างจากเมืองสุโขทัย (เมืองเก่า) ประมาณ 12 กิโลเมตรทางทิศตะวันตกอันเป็นที่ตั้งของหมู่บ้านทหารซึ่งทำหน้าที่เป็นเ้มืองหน้าด่านป้องก้นเมืองสุโขทัย และคอยส่งข่าวแก่เมืองสุโขทัยกล่าวกันว่าเดิมที่เดียวในเมืองสุโขทัยมีการออกรบต่อสู้กับข้าศึกเป็นประจำ โดยเฉพาะชายฉกรรจ์ต้องออกต่อสู้กับข้าศึกโดยมีอาวุธเป็นจำพวกมีด ดาบ หอกฯลฯ ซึ่งการออกรบแต่ละครั้งต้องเสียเลือดเนื้อเป็นอย่างแน่นอน กล่าวกันว่าในครั้งหนึ่งเมื่อถึงคราวออกรบ เหล่าชายฉกรรจ์เหล่านั้น ได้บนบานสารกล่าวไวักับสิ่งศักดิ์สิทธิ์ ทั้งหลายว่า หากพวกตนออกรบและชนะข้าศึกได้จะร่วมกันสร้างกุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ครั้งออกรบชายฉกรรจ์เหล่านั้นได้ชนะข้าศึก กลับมายังบ้านเดิม จึงได้ร่วมกันสร้างวัด กุฏี โบสถ์ ถวายเป็นพุทธบูชา ธรรมบูชา และสังฆบูชา ไว้ในบวรพุทธศาสนา ตามที่ตนได้บนบานสารกล่าวเอาไว้ และตั้งชื่อว่า วัดสังฆารามหรือที่ชาวบ้านเรียกกันตามหมู่บ้านทั่วไปว่า วัดบ้านด่าน (ก่อนเดิมคือเมืองหน้าด่านของจ.สุโขทัย)
พลเรือโท
พลเรือโท (vice admiral) เป็นยศทหารระดับสูงของกองทัพเรือธงของยศ เทียบเท่ากับพลโทและพลอากาศโท พลเรือโทโดยทั่วไปจะอาวุโสกว่าพลเรือตรีและอนุพลเรือเอก ในหลาย ๆ กองทัพเรือ <!--
สมุดภาพ
-->
ราชวงศ์นอร์มัน
ราชวงศ์นอร์มัน (Norman dynasty) เป็นชื่อของราชวงศ์ที่ปกครองราชอาณาจักรอังกฤษตั้งแต่ชัยชนะของชาวนอร์มันต่ออังกฤษ ในปีค.ศ. 1066 มาจนถึงราชวงศ์แพลนทาเจเน็ทในปี ค.ศ. 1154 ปฐมกษัตริย์ของราชวงศ์นอร์มันคือสมเด็จพระเจ้าวิลเลียมที่ 1 แห่งอังกฤษ พระมหากษัตริย์ราชวงศ์นอร์มันพระองค์อื่น ๆ มีดังนี้:
วัดสังฆาราม
ปัจจุบันวัดสังฆารามได้เปิดการเรียนการสอนพระปริยัติธรรมแผนกบาลี ขึ้นตั้งแต่ปี 2554 โดยเริ่มสอนตั้งแต่ระดับชั้นประโยค1-2จนถึงประโยค ป.ธ.9 โดยมุ่งเน้นการสอนพระภิกษุสามเณรผู้สนใจและขาดแคลนทุนทัรพย์ในการศึกษาทางโลก ทางสำนักเรียนมีการจัดมอบทุนถวายสำหรับนักเรียนผู้สอบได้ในแต่ละปี ส่วนการศึกษาไม่มีค่าใช้จ่ายใดทั้งสิ้น
ตระกูลโทโยโตมิ
ตระกูลโทโยโตมิ เป็นตระกูลสำคัญในยุคเซ็งโงะกุ เพราะ โทโยโตมิ ฮิเดโยชิ ซึ่งเป็นต้นตระกูลนั้นเป็นขุนศึกคนสำคัญของ โอดะ โนบูนางะ ต่อมาเมื่อโนะบุนะงะสิ้นชีวิตฮิเดโยชิจึงขึ้นมามีอำนาจแทน
และเมื่อขึ้นมามีอำนาจแล้วฮิเดโยชิก็ได้สืบทอดงานของโนะบุนะงะที่ทำค้างไว้ต่อจนสำเร็จคือการรวมญี่ปุ่นให้เป็นหนึ่งเดียว
แต่ตระกูลของเขาก็หมดอำนาจและสิ้นสุดลงในสมัยของ โทโยโตมิ ฮิเดโยริ บุตรชายของเขาที่ยุทธการเทนโนะจิ ในปี 1615
รายชื่อรางวัลและการเสนอชื่อที่ไอซ์วันได้รับ
รายชื่อรางวัลและการเสนอชื่อของไอซ์วัน เกิร์ลกรุปหญิงของประเทศเกาหลีใต้และญี่ปุ่น ก่อตั้งขึ้นในปี ค.ศ. 2018 จากรายการพรอดิวซ์โฟร์ตีเอต พวกเธอประสบความสำเร็จครั้งแรกในอีพีเปิดตัว คัลเลอร์ไรซ์ ภายใต้ค่ายออฟเดอะเรคอร์ด และได้รับรางวัลศิลปินหน้าใหม่หลายรางวัลรวมถึงศิลปินหน้าใหม่ยอดเยี่ยมจาก เอ็มเน็ตเอเชียนมิวสิกอะวอดส์ ครั้งที่ 20 ศิลปินหน้าใหม่จากงานโกลเดนดิสก์อะวอดส์ ครั้งที่ 33 และรางวัลศิลปินหน้าใหม่จากงานโซลมิวสิกอะวอดส์ ครั้งที่ 28 อีพีที่ 2 ของกลุ่ม ฮาร์ตไอซ์ (2019) ประสบความความสำเร็จกว่าอีพีก่อน และได้รับการเสนอชื่อชิงรางวัล ดิสก์บอนซัง ในงานโกลเดนดิสก์อะวอดส์ ครั้งที่ 34 และโซลมิวสิกอะวอดส์ ครั้งที่ 29 ตามลำดับ โดยซิงเกิล "วิโอเลตตา" ของอีพีที่ 2 ได้รับการเสนอชื่อชิงรางวัลเพลงแห่งปีในงาน เอ็มเน็ตเอเชียนมิวสิกอะวอดส์ ครั้งที่ 29
วงได้รับการเสนอชื่อเข้าชิงรางวัลแดซัง เป็นครั้งแรก สำหรับสตูดิโออัลบั้มแรก บลูมไอซ์ ซึ่งวางจำหน่ายในเดือนกุมภาพันธ์ปี ค.ศ. 2020 อัลบั้มนี้ได้รับการเสนอชื่อเข้าชิงรางวัลอัลบั้มแห่งปีทั้งในงาน เมลอนมิวสิกอะวอดส์ ครั้งที่ 12 และแกออนชาร์ตมิวสิกอะวอดส์ ครั้งที่ 10 ในขณะที่ซิงเกิล "เฟียสตา" ยังได้รับการเสนอชื่อเข้าชิงทั้งสองสาขา การเต้นยอดเยี่ยม – กลุ่มศิลปินหญิง และเพลงแห่งปี - กุมภาพันธ์ ตามลำดับ และ บลูมไอซ์ ยังได้รับการเสนอชื่อเข้าชิงรางวัลบอนซังในงานโซลมิวสิกอะวอดส์ ครั้งที่ 30
สคิวล่า อิโอ
สคิวล่า อิโอ ตัวละครในเซนต์เซย่าภาคเจ้าสมุทรโปเซดอน เป็น 1 ใน 7 ขุนพลมารีนเนอร์ผู้พิทักษ์เสาค้ำมหาสมุทรแปซิฟิกใต้
บทบาท
ขณะที่อันโดรเมด้า ชุน วิ่งเข้าสู่เสาค้ำมหาสมุทรแปซิฟิกใต้ โซ่เหลี่ยมที่แขนขวาก็มีปฏิกิริยาบอกว่ามีศัตรูอยู่ข้างหน้า ชุนปล่อยโซ่ไปโจมตี แต่ปรากฏว่าเป็นผู้หญิง ชุนจึงหยุดโซ่ แต่แล้วจู่ ๆ ท่อนล่างของผู้หญิงนั่นกลับกลายเป็นสัตว์ป่าที่ดุร้ายทั้งหมด 6 ชนิดเข้าโจมตี แต่ชุนใช้โซ่วงกลมโรลลิ่ง ดีเฟนท์ ป้องกันไว้ได้ สคิวล่า อิโอ จึงปรากฏตัวขึ้น
สคิวล่า อิโอ มีท่าไม้ตายทั้งหมด 6 ท่า ตามสัตว์ป่าแต่ละชนิดที่มี ได้แก่ วูล์ฟ'ส แฟงก์ (เขี้ยวหมาป่า) ควีน บี สติงเกอร์ (เหล็กไนนางพญาผึ้ง) อีเกิล ครัช (กรงเล็บอินทรี) แวมไพร์ อินเฮล (ค้างคาวดูดเลือด) เซอร์เพนท์ สไตเกอร์ (งูเหลือมรัด) กริสลี่ สครับ (หมีตบ) ได้โจมตีท่าทั้งหมดใส่ชุน และเมื่ออิโอจะโจมตีอีกครั้ง ชุนสามารถแก้ได้ด้วยการใช้โซ่เปลี่ยนไปเป็นกับดักดักสัตว์แต่ละชนิด ชุดสเกลของอิโอจึงแตกเป็นเสี่ยง ๆ  แต่อิโอยังมีท่าไม้ตายสูงสุดที่ไม่ต้องการใช้ชุดสเกล คือ บิ๊ก ทอร์นาโด ชุนต้องระเบิดพลังคอสโม่ออกมา ทำให้ชุดคล็อธเปล่งประกายสีทองดุจเดียวกับโกลด์คล็อธ และใช้โซ่ทองคำมัดอิโอไว้ เพราะชุนไม่ต้องการทำร้ายอิโอ
เมื่อกิกิวิ่งนำชุดไลบร้าคล็อธมาถึง ชุนใช้กระบองสองท่อนพุ่งทำลายเสามหาสมุทรแปซิฟิกใต้ อิโอได้กระโดดขวางเพื่อปกป้องเสาด้วยชีวิต ก่อนจะสิ้นลม อิโอได้บอกกับชุนว่า ถ้าชุนต้องการที่จะอยู่ในสนามรบต่อไปต้องเลือดเย็นให้มากกว่านี้ มิเช่นนั้นจะถูกศัตรูฆ่าตาย
สเกล
อิโอ สวมชุดสเกลรูปสคิลล่า ซึ่งเป็นพรายทะเลในตำนานกรีก ด้านบนเป็นผู้หญิงสาวสวย แต่ด้านล่างเป็นหัวสุนัขดุร้าย 6 หัว ปรากฏอยู่ในมหากาพย์โอดิสซี่
อ้างอิง
List of Saint Seiya characters Io de Scylla
วัดโพธาราม (จังหวัดพะเยา)
วัดโพธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีถ้อย อำเภอแม่ใจ จังหวัดพะเยา เจ้าอาวาสรูปปัจจุบัน คือ พระโสภณพัฒโนดม
วัดโพธารามเริ่มสร้างเมื่อ พ.ศ. 2348 ทางด้านทิศตะวันออกของหมู่บ้านและลำน้ำแม่ใจ ใช้ชื่อว่า วัดแม่ใจ ต่อมาเมื่อมีผู้คนมากขึ้น วัดจึงต้องมีการก่อสร้างให้ใหญ่ และกว้างขวางขึ้นกว่าเดิม โดยเฉพาะพระพุทธรูปซึ่งเป็นพระประธานในวิหาร เมื่อ พ.ศ. 2380 ได้ไปหาช่างปั้นจากจังหวัดเชียงใหม่ และช่างที่อำเภอดอยสะเก็ดมาปั้น เป็นพระพุทธรูปปางมารวิชัยที่มีลักษณะสวยงามจนอดใจที่จะเหลียวและหยุดดูไม่ได้ ชาวบ้านจึงเรียกติดปากว่า วัดนางเหลียว ต่อมา พ.ศ. 2453 เกิดไฟไหม้วิหาร พ.ศ. 2470 พ่อหนานใจ วรรณจักร ได้ไปนิมนต์ครูบาศรีวิชัยมาโปรดศรัทธาชาวศรีถ้อย และรวบรวมจิตใจให้ช่วยกันสร้างวิหารหลังใหม่ขึ้น โดยมีพ่อหนานใจเป็นสล่า (ช่าง) ในการก่อสร้าง และมีพระอธการอินต๊ะปัญโญ ปญฺญาวโร (พ่อหนานปัญญา คำบุญเรือง) เป็นเจ้าอาวาส เมื่อสร้างวิหารเสร็จเปลี่ยนชื่อวัดมาเป็น วัดแม่ใจศรีถ้อย ภายหลังเปลี่ยนชื่อมาเป็น "วัดโพธาราม" สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2482
วัดโพธารามเป็นวัดที่ตั้งของโรงเรียนพระปริยัติธรรมแผนกสามัญ และแผนกธรรมบาลี เป็นที่ตั้งของศูนย์พระพุทธศาสนาวัดอาทิตย์ เป็นที่ตั้งห้องสมุดประชาชนอำเภอแม่ใจ เป็นที่ตั้งชมรมผู้สูงอายุอำเภอแม่ใจ เป็นที่ตั้งของพิพิธภัณฑ์พื้นบ้านวัดโพธาราม เป็นที่ตั้งของศูนย์บูรณาการวัฒนธรรมไทยสายใยชุมชนวัดโพธาราม เป็นอุทยานการศึกษา และหน่วยอบรมประชาชนประจำตำบล มีที่ดินของวัดมีเนื้อที่ 15 ไร่ 2 งาน 40 ตารางวา
อุโบสถซึ่งสร้างขึ้นใน พ.ศ. 2430 และได้บูรณะเมื่อ พ.ศ. 2536 เป็นศิลปะล้านนาผสมกับศิลปะแบบพม่า
ตระกูลโอดะ
ตระกูลโอดะ (織田氏) เป็นตระกูลที่มีความสำคัญใน ยุคเซ็งโงะกุ เพราะเป็นตระกูลของ โอดะ โนะบุนากะ ไดเมียวคนสำคัญในยุคนั้นที่มีแนวความคิดจะรวม ญี่ปุ่น ให้เป็นหนึ่งเดียวแต่ยังไม่ทันสำเร็จก็ถูกฆ่าตายเสียก่อน
ผู้สถาปนาตระกูลโอดะนั่นคือ ไทระ โนะ ชิกะซะเนะ ซึ่งเป็นนายทหารตระกูลไทระในช่วงสงครามเก็มเป ซึ่งตระกูลโอดะนี้แม้ว่าจะไม่ได้สืบเชื้อสายจักรพรรดิ แต่ก็มีความแข็งแกร่งยาวนาน จนถึงสมัยของโอะดะ โนบุฮิเดะ ซึ่งได้รับฉายาว่า"พยัคฆ์แห่งโอวาริ"ก็สามารถเอาชนะตระกูลอันโจได้ใน ค.ศ.1540 และมาถึงสมัยของโนบุนากะ ซึ่งถือว่าเป็นยุคทองของตระกูลเลยก็ว่าได้ เพราะมีถึงพลปืนอันเกรียงไกร มีขุนพลคนดีอยู่เยอะ อย่างเช่น โทโยโทมิ ฮิเดโยชิ,มาเอดะ โทชิอิเอะ,นิวะ นากาฮิเดะ,ชิบาตะ คัตสึอิเอะ,โมะริ รันมะรุ ฯลฯ อีกมากมายที่คอยช่วยเหลือโนบุนากะจนสามารถเป็นใหญ่ได้ในคันโตและฮอนชู
4 จตุรเทพแห่งตระกูลโอดะ
5 ขุนพลผู้เก่งกาจแห่งโอดะ
ซัมเมอร์สแลม (1993)
ซัมเมอร์สแลม (1993) (SummerSlam (1993)) เป็นรายการเพย์-เพอร์-วิว มวยปล้ำอาชีพของเวิลด์ไวด์เรสต์ลิงเฟดดิเรชั่น ที่จัดหลังศึกใหญ่ คิงออฟเดอะริง (1993) จัดเมื่อวันที่ 30 สิงหาคม ค.ศ. 1993 ณ สนาม เดอะ พาเรด ออฟ อูเบริน ฮิลล์ส ในเมืองอูเบริน ฮิลล์ส, รัฐมิชิแกน
สโมสรฟุตบอลอ่างทอง
สโมสรฟุตบอลจังหวัดอ่างทอง เป็นสโมสรฟุตบอลอาชีพในประเทศไทยโดยเป็นทีมจากจังหวัดอ่างทอง บริหารงานและควบคุมโดยบริษัท อ่างทอง เอฟซี จำกัด ปัจจุบันเล่นในไทยลีก 3 โซนภาคตะวันตก
ประวัติสโมสร
ในฤดูกาล 2554 อ่างทองเอฟซี ได้ปรับปรุงทีมหลายอย่าง มีการซื้อนักเตะต่างชาติเข้ามาร่วมทีม นำนักเตะชาวอ่างทองที่ไปค้าแข้งอยู่ทีมอื่น ๆ กลับมาช่วยเล่นให้บ้านเกิดหลายคน สามารถสร้างผลงานได้ดีจนจบเลกแรกด้วยอันดับ 5
เฮมกี มาเดรา
เฮมกี มาเดรา (Hemky Madera; เกิด 18 พฤศจิกายน พ.ศ. 2520) เป็นนักแสดงชาวโดมินิกัน-อเมริกัน เขาเริ่มอาชีพการแสดงในการผลิตรายการโทรทัศน์ของสาธารณรัฐโดมินิกัน เรื่อง Grandes Series Dominicanas ซึ่งเขารับบทนำของมินิซีรีส์เรื่อง En La Olla และ Trio en Alta Mar ทั้ง ผู้กำกับ/ผู้ผลิต โดยชาวโดมินิกัน Alfonso Rodríguez นอกจากนี้เขายังรับบทเป็น Mr. Delmar ใน สไปเดอร์-แมน: โฮมคัมมิ่ง
ชีวิตและอาชีพ
มาเดราเกิดที่ควีนส์ เป็นบุตรของลุยส์และฮิเซลา มาเดรา เขาเกิดก่อนกำหนด เมื่อแม่ของเขามาเยี่ยมญาติที่นิวยอร์กและครอบครัวของเขาก็ย้ายเขากลับไปที่ซานเตียโกเดโลสกาบาเยโรส สาธารณรัฐโดมินิกัน หลังจากเรียนจบวิทยาลัย เขาตัดสินใจที่จะแสดงเต็มเวลาและย้ายไปที่นครนิวยอร์กซึ่งเขาทำงานในการผลิต The Bookie's Lament (2000) ร่วมกับ Gabriel Macht แต่ต่อมากลับไปที่สาธารณรัฐโดมินิกันซึ่งเขาแสดงในมินิซีรีส์เรื่อง Asalto en la Lincoln เช่นเดียวกับในซิตคอม Ciudad Nueva และ Los Electrolocos ซึ่งเขารับบทนำ
เปาโล บับบินี
เปาโล บับบินี (เกิดเมื่อวันที่ 19 สิงหาคม ค.ศ. 1935 – เสียชีวิตเมื่อวันที่ 25 พฤษภาคม ค.ศ. 2019) เป็นนักการเมืองจากประเทศอิตาลี สังกัดพรรคสังคมนิยม เกิดที่Bologna และเคยเป็นสมาชิกสภาเทศบาล และเป็นสมาชิกสภาผู้แทนราษฎรถึง 3 สมัย คือ ค.ศ. 1979 ถึงปี ค.ศ. 1983, ค.ศ. 1987 ถึงปี ค.ศ. 1992 และในปี ค.ศ. 1992 ถึงปี ค.ศ. 1994
ปริมาตรเลือดไหลเวียน
Effective circulating volume (ECV) หรือปริมาตรเลือดที่ส่งผลต่อการไหลเวียนอย่างแท้จริง เป็นปริมาตรของเลือดในหลอดเลือดแดงซึ่งมีผลทำให้เนื้อเยื่อต่าง ๆ มีเลือดไปหล่อเลี้ยง โดย ECV เป็นปริมาณซึ่งมีการเปลี่ยนแปลงได้ตลอดเวลา (dynamic) และไม่สามารถวัดได้ มนุษย์น้ำหนัก 70 กิโลกรัมจะมี ECV ประมาณ 0.7 ลิตร แนวคิดเรื่อง ECV เช่นนี้ใช้ในการทำความเข้าใจสรีรวิทยาของระบบหัวใจหลอดเลือดและสรีรวิทยาของไต
แม้โดยทั่วไปแล้ว ECV จะค่อนข้างขึ้นกับปริมาตรสารน้ำนอกเซลล์ หรือ ECF แต่ภาวะหรือโรคบางอย่างอาจทำให้ความสัมพันธ์ระหว่าง ECV กับ ECF ไม่ขึ้นตรงกันอย่างตรงไปตรงมา ภาวะเหล่านี้เช่น หัวใจวายเลือดคั่ง ตับแข็ง เป็นต้น ในกรณีเช่นนี้ร่างกายของผู้ป่วยอาจมีสารน้ำนอกเซลล์มากขึ้น แต่ ECV ลดลง ทำให้มีอาการของการขาดน้ำ เป็นต้น
การลดลงของ ECV อาจกระตุ้นการหลั่งเรนิน กระตุ้นระบบประสาทซิมพาเทติก และกระตุ้นการหลั่งพรอสตาแกลนดินได้ ทั้งหมดนี้มีผลต่อการไหลของเลือดที่ไปเลี้ยงไตและการกรองเลือดผ่านไต และอื่น ๆ
โรงเรียนหนองบุญมากพิทยาคม
โรงเรียนหนองบุญมากพิทยาคม อักษรย่อ น.พ. เป็นโรงเรียนสหศึกษาในสังกัดองค์การบริหารส่วนจังหวัดนครราชสีมา ตั้งอยู่เลขที่ 231 หมู่ที่ 2 ตำบลหนองตะไก้ อำเภอหนองบุนนาก จังหวัดนครราชสีมา โดยมีเนื่อที่ 75 ไร่
วัดราชบุรณะ (จังหวัดชุมพร)
วัดราชบุรณะ เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท่ามะพลา อำเภอหลังสวน จังหวัดชุมพร ที่ดินตั้งวัดมีเนื้อที่ 87 ไร่ 1 งาน 30 ตารางวา
วัดราชบุรณะ หรือ วัดนอก เดิมชื่อ วัดเขาห่อ ตั้งวัดเมื่อ พ.ศ. 2296 ได้รับพระราชทานวิสุงคามสีมาเมื่อประมาณ พ.ศ. 2365 ในสมัยพระบาทสมเด็จพระนั่งเกล้าเจ้าอยู่หัว ทั้งยังพระราชทานพระประธาน สำหรับประดิษฐานในโรงอุโบสถ พระพุทธสิหิงห์ฯ และทรงพระราชทานนามวัดเสียใหม่ว่า "วัดราชบุรณะ"  โดยมรหลวงพ่อทองคำ (ไม่ปรากฎฉายา) ดำรงตำแหน่ง เจ้าอาวาส ท่านได้ดำเนินการบูรณะพัฒนาวัด เจริญมั่นคงมาตามลำดับ ต่อมาในสมัยเจ้าคุณภัทรธรรมธาดา เจ้าคณะจังหวัดชุมพร (ธ) วัดสามแก้ว ได้ดำเนินการเปลี่ยนชื่อวัดราชบูรณะโดยอ้างเหตุผลว่า นามนี้เป็นราชทินนาม เป้นการไม่เหมาะสมกับสภาพวัดที่อยู่ในชนบทห่างไกล จึงเปลี่ยนชื่อเป็น วัดราษฎรบูรณาราม
วัดได้ยกฐานะเป็นพระอารามหลวงชั้นตรีชนิดสามัญ เมื่อวันที่ 27 กรกฎาคม พ.ศ. 2551 โดยประกาศสำนักงานพระพุทธศาสนาแห่งชาติ และเมื่อวันที่ 20 มกราคม 2553 มหาเถรสมาคมมีมติให้เปลี่ยนกลับไปใช้ชื่อเดิม โดยประกาศสำนักงานพระพุทธศาสนาแห่งชาติ เมื่อวันที่ 20 เมษายน พ.ศ. 2553
อาคารเสนาสนะที่สำคัญ คือ พระอุโบสถหลังเก่ามีสภาพทรุดโทรมต่อมาจึงได้สร้างพระอุโบสถขึ้นใหม่ ตามแนวพระอุโบสถวัดพระราม 9 ขนาดกว่้าง 14 เมตร ยาว 22 เมตร พระประธานในอุโบสถหลังใหม่ เป็นพระพุทธรูปหล่อด้วยทองเหลือง นามว่า พระพุทธสิงห์ ปูชนียวัตถุมีพระประธานประจำศาลาการเปรียญ ปางมารวิชัย ขนาดหน้าตักกว้าง 62 นิ้ว สูง 88 นิ้ว เจดีย์รัตนตรัย ลักษณะก่ออิฐถือปูน ทรงระฆังคว่ำ ย่อมุมไม้สิบสอง ภายในประดิษฐานพระพุทธสิหิงห์จำลอง
เส้นขนานที่ 33 องศาใต้
เส้นขนานที่ 33 องศาใต้ คือวงกลมละติจูดที่ 33 องศา ด้านใต้ของระนาบศูนย์สูตรโลก เส้นนี้ลากผ่านมหาสมุทรแอตแลนติก ทวีปแอฟริกา มหาสมุทรอินเดีย ออสตราเลเซีย มหาสมุทรแปซิฟิก และทวีปอเมริกาใต้
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 33° ใต้ลากผ่านพื้นที่ดังนี้:
ไมเคิล มันดู
ไมเคิล มันดู (Michael Mando; เกิด 13 กรกฎาคม พ.ศ. 2524) เป็นนักแสดง, นักเขียน, ผู้กำกับ และนักร้องชาวแคนาดา เขาเป็นที่รู้จักกันดีในบทบาทของเขาในฐานะ Vaas Montenegro ในวิดีโอเกม ฟาร์คราย 3 (2012), Vic Schmidt ในซีรีส์ไซไฟ Orphan Black (2013–2014), Mac Gargan ในจักรวาลภาพยนตร์มาร์เวล และ Nacho Varga ในซีรีส์ AMC เรื่อง Better Call Saul (2015 - ปัจจุบัน)
จูเลีย กิลลาร์ด
จูเลีย กิลลาร์ด (Julia Eileen Gillard) เกิดเมื่อวันที่ 29 กันยายน ค.ศ. 1961 เป็นนายกรัฐมนตรีคนที่ 27 ของออสเตรเลีย และเป็นอดีตนายกรัฐมนตรีหญิงคนแรกของออสเตรเลียและเป็นอดีตนายกรัฐมนตรีคนแรกที่ยังไม่เคยผ่านการสมรสมาก่อน
กิลลาร์ดได้รับเลือกเข้าสู่สภาผู้แทนราษฎรในฐานะผู้แทนของเขตเลือกตั้งลาเลอร์ ในปี ค.ศ. 1998 จากนั้นในปี ค.ศ. 2001 หลังจากที่พรรคแรงงานพ่ายแพ้การเลือกตั้ง เธอได้รับเลือกให้เป็นส่วนหนึ่งของคณะรัฐมนตรีเงาในตำแหน่งรัฐมนตรีเงา กระทรวงประชากรและการอพยพย้ายถิ่น ในเดือนกรกฎาคมปี ค.ศ. 2006 เธอได้เป็นรัฐมนตรีเงากระทรวงสาธารณสุข ในเดือนธันวาคม ค.ศ. 2006 หลังจากชนะการเลือกตั้งในปี ค.ศ. 2007 ภายใต้รัฐบาลของเควิน รัด เธอเข้ารับตำแหน่งรองนายกรัฐมนตรีหญิงคนแรกของออสเตรเลีย พร้อมตำแหน่งรัฐมนตรีกระทรวงศึกษาธิการ กระทรวงแรงงาน และสวัสดิการสังคม ในวันที่ 24 มิถุนายน ค.ศ. 2010 เธอดำรงตำแหน่งนายกรัฐมนตรีหญิงคนแรกของออสเตรเลีย หลังจากชนะเลือกตั้งภายในพรรคแรงงาน แต่เมื่อวันที่ 26 มิถุนายน ค.ศ. 2013 เธอก็แพ้การเลือกตั้งภายในพรรคให้กับอดีตหัวหน้าเควิน รัดด์ หลังจากผลสำรวจความคิดเห็นระบุว่าพรรคแรงงานจะแพ้การเลือกตั้งปี ค.ศ. 2013
กิลลาร์ดประกาศตนเองว่าเป็นพวกนิยมสาธารณรัฐ และสนับสนุนการปกครองระบอบสาธารณรัฐในออสเตรเลียในรัชสมัยต่อจากสมเด็จพระราชินีนาถเอลิซาเบทที่ 2
แหล่งข้อมูลอื่น
1961
คเยลล์ แบคแมน
คเยลล์ แบคแมน (เกิดเมื่อวันที่ 21 กุมภาพันธ์ ค.ศ. 1934 – เสียชีวิตเมื่อวันที่ 9 มกราคม ค.ศ. 2019) เป็นนักสปรีตสเก็ตเตอร์จากประเทศสวีเดน เคยเข้าร่วมการแข่งขันโอลิมปิกฤดูหนาว 1960 ระยะ 5000 เมตร และ 10000 เมตร และได้เหรียญทองแดง ในการแข่งขัน 10000 เมตร
เส้นเมริเดียนที่ 136 องศาตะวันตก
เส้นเมริเดียนที่ 136 องศาตะวันตกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก ทวีปอเมริกาเหนือ มหาสมุทรแปซิฟิก มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 136 องศาตะวันตก เป็นรูปแบบเส้นวงกลมใหญ่ของเส้นเมริเดียนที่ 44 องศาตะวันออก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 136 องศาตะวันตกลากผ่านพื้นที่ดังนี้:
! scope="col" width="130" | พิกัด ! scope="col" | ประเทศ ดินแดน หรือพื้นน้ำ ! scope="col" | หมายเหตุ ! scope="row" style="background:#b0e0e6;" | มหาสมุทรอาร์กติก ! scope="row" style="background:#b0e0e6;" | ทะเลโบฟอร์ต ! scope="row" | 🇨🇦 ! scope="row" | 🇺🇸 ! scope="row" style="background:#b0e0e6;" | อ่าวเกลเซอร์ ! scope="row" | 🇺🇸 ! scope="row" style="background:#b0e0e6;" | มหาสมุทรแปซิฟิก ! scope="row" style="background:#b0e0e6;" | มหาสมุทรใต้ ! scope="row" | แอนตาร์กติกา
ราชรัฐลิพเพอ
ผู้ก่อตั้งลิพเพอคือแบร์นฮาร์ดที่ 1 ผู้ได้รับพระราชทานสิทธิดินแดนจากสมเด็จพระจักรพรรดิโลแธร์ที่ 3 แห่งโรมันอันศักดิ์สิทธิ์ในปี ค.ศ. 1123 จากนั้นแบร์นฮาร์ดตั้งตนเป็นลอร์ดแห่งลิพเพอ ผู้สืบเชื้อสายต่อมาก็ขยายดินแดนไปรวมอาณาจักรเคานท์หลายอาณาจักร ประมุขคนแรกที่ใช้ตำแหน่งเคานท์แห่งลิพเพอคนแรกคือไซมอนที่ 5
หลังจากไซมอนที่ 6 เสียชีวิตในปี ค.ศ. 1613 แล้วลิพเพอก็ถูกแบ่งออกเป็นสามอาณาจักรเคานท์ โดยไซมอนที่ 7 ได้ลิพเพอ-เด็ทโมลด์, เคานท์ออตโตได้ลิพเพอ-บราเคอ (Lippe-Brake) และ เคานท์ฟิลิปได้ลิพเพอ-อัลแวร์ดิซเซ็น (Lippe-Alverdissen) ในปี ค.ศ. 1709 ลิพเพอ-บราเคอกลับมารวมกับสายลิพเพอ-เด็ทโมลด์ อีกสายหนึ่งของตระกูลก่อตั้งขึ้นโดยเคานท์ยอปสท์ แฮร์มันบุตรชายของไซมอนที่ 7 ผู้ก่อตั้งลิพเพอ-บีสเตอร์เฟลด์ (Lippe-Biesterfeld)
ในปี ค.ศ. 1789 เคานท์แห่งลิพเพอ-เด็ทโมลด์ก็ได้รับพระราชทานบรรดาศักดิ์เป็นเจ้าแห่งจักรวรรดิ (Fürst หรือ prince of the empire)
ราชรัฐลิพเพอมาสิ้นสุดลงเมื่อวันที่ 12 พฤศจิกายน ค.ศ. 1918 เมื่อลีโอโพลด์ที่ 4 เจ้าชายแห่งลิพเพอสละสิทธิในการปกครอง ลิพเพอกลายมาเป็นรัฐอิสระลิพเพอ (Free State of Lippe)
วัดชมโพธยาราม
วัดชมโพธยาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโสธร อำเภอเมืองฉะเชิงเทรา จังหวัดฉะเชิงเทรา
วัดชมโพธยารามสร้างขึ้นเมื่อ พ.ศ. 2523 โดยพระครูปลัดสุโพธิ์ จันทาโภ ที่ได้รับการถวายที่ดินจากสองสามีภรรยาคือนายชม และนางเยี่ยม ทองคำเปลว จำนวน 12 ไร่เศษ เดิมเป็นสำนักสงฆ์ชื่อ สำนักสงฆ์พุทธคยานุสรณ์ แต่ในเวลาต่อมาก็มีการสร้างกุฏิ ศาลาการเปรียญ อุโบสถ และสังเวชนียสถานจำลองทั้ง 4 แห่ง แล้วเสร็จเมื่อ พ.ศ. 2544 ได้ตั้งเป็นวัดเมื่อวันที่ 23 กันยายน พ.ศ. 2545 ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2548
สังเวชนียสถานจำลอง ประกอบด้วย อุทยานลุมพินีสถานที่ประสูติของพระพุทธเจ้า มีวิหารมายาเทวี ภายในเป็นที่ตั้งของรูปปั้นหินแกะสลักของพระนางสิริมหามายา พุทธคยาเจดีย์ซึ่งภายในองค์เจดีย์เป็นที่ประดิษฐานของพระพุทธรูปหลายองค์ เจดีย์ปฐมเทศนามีลักษณะเป็นรูปบาตรคว่ำที่เรียกว่า ธัมเมกขสถูป สีแดงอิฐ และมีพระพุทธรูปประดิษฐานอยู่รอบ ๆ และสถานที่ปรินิพพาน เป็นโดมขนาดใหญ่ ด้านในประดิษฐานพระพุทธรูปปางไสยาสน์
คริสซาออร์ กฤษณะ
คริสซาออร์ กฤษณะ ตัวละครในเซนต์เซย่าภาคเจ้าสมุทรโปเซดอน เป็น 1 ใน 7 ขุนพลมารีนเนอร์ผู้พิทักษ์เสาค้ำมหาสมุทรอินเดีย
บทบาท
ขณะที่ดราก้อน ชิริว วิ่งเข้าสู่เสาค้ำมหาสมุทรอินเดีย คริสซาออร์ กฤษณะ ก็ปรากฏตัวขึ้น และได้โจมตีชิริวด้วยหอกทองคำในมือ โดยไม่ถามชื่อทันที จนชิริวได้รับบาดเจ็บไปทั่ว ขณะที่สลบอยู่นั้น ชิริวเห็นภาพของแคปริคอร์น ชูร่า บอกว่าที่มือขวาของชิริวมีวิญญาณของข้า คือ ดาบเอ็กคาริเบอร์สิงสถิตย์อยู่ ซึ่งสามารถตัดทุกสิ่งทุกอย่างได้ เมื่อชิริวฟื้นขึ้นมาพยายามตัดหอกทองคำของกฤษณะแต่ก็ไม่สำเร็จ ชิริวจึงต้องสละชุดคล็อธออก และรวบรวมคอสโม่ให้ถึงขีดสุด จึงสามารถใช้เอ็กคาริเบอร์ตัดหอกทองคำของกฤษณะลงได้ อีกทั้งชุดสเกลก็แตกเป็น 2 ส่วนด้วย
แต่กระนั้น กฤษณะก็ยังไม่หมดท่า กฤษณะได้นั่งลงและทำสมาธิทำตัวสามารถลอยในอากาศได้ และใช้พลังจากจักระในร่างกาย รวบรวมพลังกุดาลินี่ ปล่อยท่าไม้ตายสูงสุด มหาโรสินี ซึ่งเป็นแสงสว่างมากโจมตีใส่ชิริว จนตาของชิริวพร่ามัวและบอดในที่สุด ซึ่งก่อนที่ชิริวจะตาบอด ชิริวได้รวบรวมพลังคอสโม่ทั้งหมดขอให้เห็นจักระในร่างกายของกฤษณะ จึงสามารถเห็นได้ในที่สุดเป็นจุดเรียงกันเป็นแนวตรงตามร่างกาย ชิริวใช้เอ็กคาริเบอร์ผ่าจักระทั่งหมดของกฤษณะ และล้มกฤษณะลงได้
สเกล
กฤษณะสวมชุดสเกลคริสซาออร์ ซึ่งตามตำนานว่า เป็นบุตรชายของโปเซดอน มีหอกทองคำเป็นอาวุธ เกิดมาจากเลือดคอที่พุ่งของเมดูซ่าที่ถูกตัดโดยเปอร์ซิอุส โดยเกิดมาพร้อมกับเพกาซัส ชื่อของคริสซาออร์ แปลว่า "หอกทองคำ"
อ้างอิง
List of Saint Seiya characters
วงศ์เหี้ย
วงศ์เหี้ย เป็นวงศ์ของสัตว์เลื้อยคลานในอันดับ Squamata ใช้ชื่อวงศ์ว่า Varanidae
ศัพทมูลวิทยา
โดยคำว่า Varanidae หรือ Varanus ที่เป็นชื่อสกุล นั้นมาจากภาษาอาหรับคำว่า "วารัล" (ورل) ซึ่งแปลงเป็นภาษาอังกฤษได้หมายถึง "เหี้ย" หรือ "ตะกวด"
ลักษณะ
เป็นวงศ์ของสัตว์เลื้อยคลานที่มีวิวัฒนาการของตัวเองมาแล้วนานกว่า 300 ล้านปี เป็นสัตว์กินเนื้อเป็นอาหาร โดยเฉพาะอย่างยิ่ง เป็นสัตว์กินซากที่มีความสำคัญอย่างยิ่งต่อระบบนิเวศ เพราะเป็นผู้ขจัดซากของสัตว์ที่ล้มตายไปแล้ว
นอกจากนี้แล้ว ในบางชนิด น้ำลายยังมีเชื้อแบคทีเรียอย่างร้ายแรงอยู่ในนั้น ซึ่งใช้สำหรับกัดเพื่อสังหารเหยื่อ เหยื่อจะยังไม่ตายในทันที แต่จะล้มตายภายในไม่กี่วันเพราะติดเชื้ออย่างรุนแรง จากนั้นจึงจะเข้ากินเป็นอาหาร ขยายพันธุ์ด้วยการวางไข่ ตั้งแต่ 7-37 ฟอง
การจำแนก
ปัจจุบันเหลือเพียงสกุลเดียว คือ Varanus (/วา-รา-นัส/-แบ่งออกได้เป็นสกุลย่อย ๆ อีก) พบแล้วกว่า 70 ชนิด พบกระจายพันธุ์ในเขตร้อนและเขตอบอุ่นของทวีปแอฟริกาและทวีปเอเชีย ไปจรดถึงโอเชียเนีย โดยมีขนาดใหญ่ที่สุด คือ มังกรโคโมโด (V. komodoensis) ที่ขึ้นชื่อเรื่องความดุร้าย และขนาดที่เมื่อโตเต็มที่ยาวได้ถึง 2-3 เมตร น้ำหนักกว่า 90 กิโลกรัม ซึ่งพบเฉพาะบนอุทยานแห่งชาติโคโมโด ในประเทศอินโดนีเซียเท่านั้น
สำหรับในประเทศไทย พบทั้งสิ้น 4 ชนิด ได้แก่
นอกจากนี้แล้ว ในอดีตยังเคยพบว่ามีอีกชนิดหนึ่ง คือ ตะกวดเหลือง (V. flavescens) แต่ปัจจุบันไม่มีการพบมานานแล้ว ซึ่งพบมากในแถบอนุทวีปอินเดีย
สำหรับชนิดที่พบได้ในต่างประเทศ อาทิ
นอกจากนี้แล้ว ยังมีอยู่ชนิดหนึ่งที่มีขนาดใหญ่ที่สุด คือ เมกะลาเนีย (V. priscus) ที่มีความยาวกว่า 7.5 เมตร หนักถึงกว่า 2,000 กิโลกรัม เคยพบในทวีปออสเตรเลีย แต่ทว่าได้สูญพันธุ์ไปแล้วตั้งแต่ปลายยุคน้ำแข็งราว 45,000-50,000 ปีก่อน
สกุลที่สูญพันธุ์ไปแล้ว
† สูญพันธุ์
บางสกุลที่จัดอยู่ใน Varanidae (ภายใต้วงศ์ย่อย Lanthanotinae หรือ นักวิทยาศาสตร์บางรายจะจัดให้อยู่ในวงศ์ Lanthanotidae):
สกุลฐาน:
สกุลที่เคยจัดอยู่ในวงศ์ Varanidae:
บาร์ท อดัมส์
บาร์ทเลตต์ "บาร์ท" อดัมส์ (เกิดเมื่อวันที่ 9 เมษายน ค.ศ. 1866 ที่เมืองเซนต์หลุยส์ รัฐมิสซูรี – เสียชีวิตเมื่อวันที่ 9 สิงหาคม ค.ศ. 1944 ที่เมืองฟุลตัน รัฐมิสซูรี) เป็นนักกอล์ฟจากสหรัฐอเมริกา ซึ่งบาร์ท อดัมส์ ได้เข้าร่วมการแข่งขันโอลิมปิกฤดูร้อน 1904
แรงต้านของหลอดเลือด
Vascular resistance หรือความต้านทานของหลอดเลือด เป็นแรงที่ต้านการไหลของเลือดผ่านระบบไหลเวียน แรงต้านที่เกิดจากระบบไหลเวียนส่วนปลายทั้งหมดเรียกรวมว่า systemic vascular resistance (SVR) หรือความต้านทานของหลอดเลือดทั่วร่าง ในขณะที่แรงต้านนี้เกิดจากหลอดเลือดในปอดเรียกว่า pulmonary vascular resistance (PVR) หรือความต้านทานของหลอดเลือดปอด บางครั้ง SVR อาจเรียกอีกชื่อว่า total peripheral resistance หรือความต้านทานรวมของหลอดเลือดส่วนปลาย การเกิดการหดเกร็งของหลอดเลือดจะทำให้ SVR เพิ่มขึ้น ในขณะที่การขยายตัวของหลอดเลือดจะทำให้ SVR ลดลง
กีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ ทีมหญิง
การแข่งขันกีฬายิมนาสติกในโอลิมปิกฤดูร้อน 2020 – ยิมนาสติกลีลา รวมอุปกรณ์ ทีมหญิง หรือ บุคคลรวมอุปกรณ์ เป็น 1 ใน 18 รายการแข่งขันยิมนาสติกที่โตเกียว ประเทศญี่ปุ่น จัดขึ้นระหว่างวันที่ 7-8 สิงหาคม พ.ศ. 2564 ที่ศูนย์ยิมนาสติกอาริอาเกะ การแข่งขันรายการยิมนาสติกลีลา รวมอุปกรณ์ ทีมหญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 70 คน จาก 14 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 7 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1996
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).